section_heading: Filozofski institut
paragraph_text: U rujnu 1937. osniva se Filozofski institut Družbe Isusove u Zagrebu, Jordanovac 110, s trogodišnjim studijem, potpuno uređen prema Apostolskoj konstituciji Deus scientiarum Dominus i Ratio Studiorum Družbe Isusove propisanim za licencijat iz filozofije na filozofskim fakultetima. Iako Filozofski institut nije mogao formalno podjeljivati akademskih stupnjeva, ipak se u praksi njegov studij priznavao na crkvenim fakultetima za daljnji studij i postizavanje doktorata.